514 



unde possunt mandare oinnia. Certe si volent curiosi Bol- 

 lani, neque museum Britannicum, neque aliud quodque cum 

 ipsorum comparari queat. 



Anne Leydæ occurrat collectio Piscium? in nulla parte 

 Historiæ naturalis major defectus. Si evolvas Valentyni In- 

 diam veterem Belgice, videbis quot ignotos Pisces alat mare 

 Indicum. Dolendum quod nullus eos studiose colligat et 

 describat. 



Ne delasseris oro frequenter ad me scribere de iis quæ 

 vides; hæc me reficiunt, excitant et refocillant sub ingrave- 

 scentibus annis; si umquam queain reciprocis officiis inservire, 

 non intermittam. 



Dab. Upsaliæ 1765 d. 2. Novembris. 



a Monsieur Mons 1 M. Th. Brunniche op te Langebroke 

 in't Mantelhuijs 



frij br. Leyden 



(4) Viro Clarissimo Upsal. 1766. Mart. 31. 



D n0 M. T. Brunnichio 



Professori Haffniensi 



s. pi. d. 

 Car. a Linné 



Datas a Te literas V. C. d. 4 Martii accepi ejusdem 

 mensis d. 27. Ditissimæ erant hæ novis et curiosis observa- 

 tionibus; quantum itaque oblectamentum ex iis hausi, effari 

 vix possum; nec similes me legisse umquam memini. 



Quod D. Pallas a me alienus sit, dudum intellexi; virum 

 tamen amabo, si multis illustret scientiam, præsertim in 

 Molluscis, ubi obscura sunt fere omnia. 



Exspectavi frustra Tuum ad nos adventum in proximam 

 æstatem, certe a nullo majus oblectamentum bausissem. 



D. Vosmaer musei Hagensis præfectum novi ex unica 

 epistola, in qua milii describeret Lacertam anguinam, quod 

 præstitit adeo rude, ut ne rusticus pejus hoc faceret. Si 



